Plan vir landelike veiligheid: 'Vat ons hand,' vra minister | Maroela Media
Bheki Cele.. (Foto: ANA)
Bheki Cele, minister van polisie, het 'n beroep op lede van landelike gemeenskappe gedoen om nou saam met wetstoepassingsagentskappe te werk om hul veiligheid te verbeter.
Cele het die beroep Vrydag gedoen tydens die bekendstelling van die gewysigde nasionale landelike veiligheidstrategie in Makhado (Louis Trichardt) in Limpopo.
Die bekendstelling van die gewysigde strategie is daarop gemik om vennootskappe tussen die gemeenskap en die polisie te bevorder deur die werk van die prioriteitskomitees vir landelike veiligheid op nasionale, provinsiale en distriksvlak te verbeter.
Volgens die polisie sal die gewysigde strategie die gety draai teen misdaad in landelike gebiede deur 'n toename in kapasiteit en hulpbronne vir die polisie.
Khehla Sitole, nasionale polisiekommissaris, het gesê daar sal 'n verskuiwing van hulpbronne na geïdentifiseerde gebiede plaasvind. "Dit sal beteken dat die speurder- en opsporings-eenhede van die SAPD ook in hierdie gebiede versterk sal word."
Die komitees vir landelikeveiligheidprioriteit sal na verwagting kwartaalliks vergader om voorvalle van geweldsmisdaad te monitor tesame met polisie-ingrypings.
Die gewysigde veiligheidstrategie het agt hooffokusareas. Dit sluit in om effektiewe kapasiteit en vermoë in landelike gebiede te bou, verbetering van polisiëring in landelike gebiede, die verbetering van 'n bestuurstelsel vir landelike gebiede, die verbetering van kommunikasie en bewusmaking van landelike veiligheid, gemeenskapsbetrokkenheid en samewerking met belanghebbendes, die implementering van georganiseerde misdaadbedreigingsassesserings en monitering en evaluering van die landelike veiligheidstrategie.
Die volledige landelike veiligheidstrategie is hier beskikbaar.
Ken jou vyand?
Hou die Boere naby aan jou bors sodat jy weet hoe om hulle te elimineer as die opdrag kom?
Soos in Zim!
Is lekker as ander die werk doen en jy kry die vergoeding en eer.
nou wil jul hande vat saam met die landelike gemeenskap, lagwekkend, jare terug toe die gemeenskappe julle hulp gevra het het, het julle die rug op hulle gekeer
se liewer dat julle nie alleen in staat is om geweld in die boere gemeenskap te hanteer nie
hoekom het julle die kommando stelsel geskrap, julle was stiksienig, ……………………
Hoekom nou wakker skrik? Na die eerste plaasaaval moes jy jou werk gedoen het!!!
Daar was hoeveel spesiale vergaderings gereel waartydens die GENERAAL van polisie oor ons gebied die boere sou toespreek en boere se vrae sou beantwoord .En ELKE keer het hy sonder om verskoning te maak net nie opgedaag nie en die mense wat die vergaderings gereel het met rooi gesigte gelaat en boere boos huistoe laat ry het.Ek lag vir die minister!